Vastakuva

Vastakuva on elokuvatekniikka, jossa kuvataan vuorotellen kahta henkilöä, jotka katsovat toisiaan. Vastakuvaa käytetään erityisesti keskustelukohtauksissa. Jatkuvuusleikkauksessa ensimmäinen kuvattava hahmo katsoo yleensä vasempaan ja toinen oikeaan.

Yleensä vastakuvat kuvataan toisen henkilön olan ylitse. Tällaisia kuvia kutsutaan ulkoisiksi vastakuviksi. Jos kumpikin hahmo on yksittäisessä kuvassa yksin, niin hahmot yhdistetään toisiinsa katseella. Vastakuvista pyritään saamaan toisensa kaltaiset. Mittakaava, sommittelu ja kuvakulmat ovat samat molempia henkilöitä esittävissä kuvissa.

Lähteet 

Elokuvatekniikka
Elokuvanteko